rlitschk/wikidir huggingface dataset:
Rachel Claire Ward (* 12. September 1957 in Cornwell Manor, Chipping Norton, Oxfordshire, England) is en britisch-austraalsche Filmschauspelersche, Speelbaassche un Dreihbookschrieverin. Ward stammt ut en aristokraatsch Huus un hett in ehr Kindheit Privatscholen besöcht. In Paris hett se en Kunststudium beleggt un füng dorna an, as Model to arbeiten. Se is 1976 denn in de USA ümtogen un weer 1983 as een vun de schönsten Fronslüüd vun de Welt ehrt. Ehrn eersten groten Optritt as Schauspelersche harr se 1981 an de Siet vun Burt Reynolds in den Film Sharky’s Machine. För disse Rull is se ok för den Golden Globe nomineert worrn. Enn vun de 1970er Johren weer Ward mit David A. Kennedy tosamen. Internatschonal bekannt worrn is se dör de Feernseh-Minireeg The Thorn Birds. Wiel de Dreiharbeiten keem se mit Bryan Brown, den se een Johr later heiraat hett. De beiden hebbt 1987 in den Film The Umbrella Woman noch mol tosamen för de Kamera stahn, as ok 2000 in den Film On the Beach. Privat hebbt de beiden tosamen dree Kinner. In ehr Wahlheimat Australien is Ward jümmer en Star bleven, wiel se in Hollywood un in Europa na ehr beiden „Femme fatale“-Rullen in Dead Men Don’t Wear
Wist (hoochdüütsch Wistedt) is en Dörp in de Gemeen Zeven in’n Landkreis Rodenborg, Neddersassen. De lüttjeren Öörd Hoffkoh, Osenhorst un Bahnhoff Elsdörp höört ok bi dat Dörp mit bi. So bi twee Kilometer in’n Westen von Wist flütt de Meh-Au langs un twee Kilometer in’n Oosten verlöppt de Osenhorster Beek. De Naveröörd sünd Wiersdörp in’n Noorden, Frankenbossel in’n Noordoosten, Bahnhoff Elsdörp un Elsdörp in’n Süüdoosten, Osenhorst in’n Süden, Wehldörp in’n Süüdwesten, Brüttendörp in’n Westen un Zeven un Asp in’n Noordwesten. Dat Dörp weer 1977 Bundswinner bi’n Weddstried Uns Dörp schall schöner warrn. In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Gemeen weer Maat von de Samtgemeen Elsdörp un is mit de Gemeenreform in Neddersassen an’n 1. März 1974 Deel von de Gemeen Zeven worrn. Wist is evangeelsch-luthersch präägt un höört to dat Kaspel von de Allerhilligen-Kark
Uschi Krämer (Ursula Krämer; * 12. März 1933 in Duisborg-Meiderich; † 24. November 2010) weer en plattdüütsche Schrieversche. Krämer is 1933 in Duisborg boren un in Deefholt opwussen. Dor hett se 1953 dat Abitur maakt un an de Universität Hamborg Philologie un Weertschopswetenschoppen studeert. Na en Tied in’t Butenland un de Referendartied in Sleswig-Holsteen weer se denn Schoolmeestersche, von’n 1. April 1964 bet to’n 31. Januar 1982 an de Beroopsschool Zeven un toletzt an de gymnasiale Oberstufe in Zeven. Leevt hett se toletzt in Wist. Krämer is 2010 doodbleven un in Deefholt begraven worrn. Von 1982 af an hett se anfungen, op Plattdüütsch to schrieven. Se hett ok för Radio Bremen un Radio Neddersassen arbeidt un Stücken för alltohoop 12 Dagbläder schreven. Kiek mol öber’n Tuun. Dit un dat ut Land un Stadt. Sülvsverlag, Wist 1983 Hest ’n beten Tiet för mi? Vergnöögdet un Besinnlichet. Sülvsverlag, Wist 1984, ISBN 3-922913-02-4 Vun Wiehnachten un Snee. Sülvsverlag, Wist 1985 Föhr mit mi in’n Omnibus. Sülvsverlag, Wist 1986, ISBN 3-925809-00-7 Spinndönz. 25 ole un nee plattdüütsche Leder. Sülvsverlag, Wist 1986, ISBN 3-925809-00-7 Dat is jo lachhaftig. Sülvsverlag, Wist 1987, ISBN 3-925809-05-8 In de Schummerstünn. Sülvsverlag, Wist 1988, ISBN 3-925809-09-0 Bi Bodderkoken un ’n
Wistedt is de hoochdüütsche Naam von Wist, Gemeen in’n Landkreis Horborg, Neddersassen, Wist, Oort in de Gemeen Zeven in’n Landkreis Rodenborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Badenstedt is de hoochdüütsche Naam von Bahnstäe, Stadtdeel von de Stadt Hannover in de Region Hannover, Neddersassen, Badenst, Oort in de Gemeen Zeven in’n Landkreis Rodenborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Badenst (hoochdüütsch Badenstedt) is en Dörp in de Gemeen Zeven in’n Landkreis Rodenborg, Neddersassen. De lüttje Oortsdeel Övelgünn höört ok bi dat Dörp mit bi. Dör Badenst flütt de Baad dör. De Naveröörd sünd Baadmöhlen in’n Noorden, Zeven in’n Noordoosten, Olendörp in’n Oosten, Brümmerhoff in’n Süüdoosten, Hemel un Steenfeld in’n Süden, Oostertimk in’n Süüdwesten, Brüttendörp in’n Westen un Oostereis in’n Noordwesten. In’n Süüdoosten von Badenst in de Steenahlkenheid liggt dat Grootsteengraff Badenst ut de Jungsteentied. Blangen dat Grootstenngraff gifft dat dor ok noch 74 Hügelgräver. De Oort hett vör 1885 to de Huusvaagdie Zeven von dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Oort is an’n 1. März 1974 Deel von de Gemeen Zeven worrn. Badenst is evangeelsch-luthersch präägt un höört to dat Kaspel von de Vitus-Kark in Zeven. För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört. De Karkhoff von Badenst liggt an’n Heidweg. Badenst hett en Schüttenvereen. De Sportvereen Bade SC is 1982 grünnt worrn. Badenst hett en egene freewillige Füürwehr. Dör Badenst löppt de Landsstraat 133, de
Tesp is en Gemeen in de Samtgemeen Elvmasch in’n Landkreis Horborg in Neddersassen mit 4848 Inwahners (Stand 31. Dezember 2022). De Gemeen Tesp liggt ganz in’n Oosten von de Samtgemeen Elvmasch un in’n Noordoosten von’n Landkreis Horborg an dat Süüdöver von de Elv. De Navergemenen sünd Geesthacht in’n Noorden, Snakenbeek in’n Noordoosten (de beiden in’n Kreis Hertogdom Loonborg in Sleswig-Holsteen), Addelborg in’n Süüdoosten, Brietl in’n Süden, Boorn in’n Süüdwesten (de letzten dree in’n Landkreis Lümborg) un Meschacht in’n Westen. De Gemeen Tesp is an’n 1. Juli 1972 bi de Gemeenreform in Neddersassen ut de olen Gemenen Tesp, Abendörp un Bütel tohoopleggt worrn. Dorbi sünd se ok von’n Landkreis Lümborg an’n Landkreis Horborg wesselt. Von’n 1. Juli 1972 af an hett de Gemeen Tesp ok tohoop mit de Gemenen Draag un Meschacht de Samtgemeen Elvmasch billt. De Gemeen liggt in dat Rebeed von’n Leukämiecluster Elvmasch. Liddmaten 2011: CDU: Wilhelm Hagemann, Rudolf König, Karl-Heinz Kornberger, Hans-Heinrich Peters, Gerd-Herbert Zeyn SPD: Jan Elvers, Eckhard Kummer, Inge Rusch, Thorsten Schwarz, Jörg Werner, Rainer Zimbrich FW: Henning Schulz, Werner Zenz Gröne: Walter Mohrmann Piraten: Maik Bröse 2016: CDU: Julia Besch, Henning Grote, Karl-Heinz Kornberger, Silke Rick, Gerd-Herbert Zeyn SPD: Michael Cramm, Eckhard Kummer, Inge Rusch,
◄ | 6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | ► 400er v. Chr. | 390er v. Chr. | 380er v. Chr. | 370er v. Chr. | ► 401 v. Chr. | 400 v. Chr. | 399 v. Chr. | 398 v. Chr. | 397 v. Chr. | ► | ►► (oder 402 v. Chr.): Phokion, Feldherr un Politiker in Athen Klearchos, een vun de Anföhrers vun Sparta siene Flotte Kyros de Jüngere, Prinz vun Persien Proxenos vun Theben, een vun de Anföhrers vun de Greken ehre Armee
◄ | 6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | ► 400er v. Chr. | 390er v. Chr. | 380er v. Chr. | 370er v. Chr. | ► 402 v. Chr. | 401 v. Chr. | 400 v. Chr. | 399 v. Chr. | 398 v. Chr. | ► | ►► (oder 401 v. Chr.): Phokion, Feldherr un Politiker in Athen
◄ | 6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | ► 400er v. Chr. | 390er v. Chr. | 380er v. Chr. | 370er v. Chr. | ► 403 v. Chr. | 402 v. Chr. | 401 v. Chr. | 400 v. Chr. | 399 v. Chr. | ► | ►► März: De Regeerung vun de Dartig in Athen geiht dat to Enn. Thrasybulos stellt de Demokratie wedder her.
Thrasybulos (Ooldgreeksch: Θρασύβουλος); (ok afkört' Thrasybul; * um 440 v. Chr. rüm in Steiria, Attika; † 388 v. Chr. in Aspendos, Lüttasien) weer en attischen Strategen. In en Reeg vun Gefechte hett he in den Peloponnees'schen Krieg Flotten oder enkelte Unnerfadeelungen vun den Seebund vun Attika anföhrt. nadem Athen an'n Enne vun düsse Krieg vun Sparta innahmen wurrn weer, hett he BEfehl harrt over en Grupp vun Upsternaatsche Suldaten. Mit düsse Grupp hett he dat henkregen, en Garnison, de Sparta in Athen unnerholen hett, to besiegen un de Demokratie in de Stadt wedder her to stellen. Thrasybulos is umkamen, as he as Anföhrer vun en attische Flott in den Krieg vun Korinth unnerwegens weer.
David Vinckboons (* 13. August 1576 in Mechelen; † 1632 in Amsterdam) weer en nedderlannsch Maler. Vinckboons wurr in Mechelen in Flannern boren un keem as lütt Jung nah Amsterdam. Vinckboons hett völ lütt Landschapen malt, meest mit biblisch Themen, un groot Genrebilder in de Traditschoon vun Jan Brueghel de Öllere. Vinckboons weer Manierist, doch gellt he as Vörlöper vun de nedderlannsch Realistenschool vun dat 17. Johrhunnert. Hermann Arthur Lier: Vinckboons, David. In: Allgemeine Deutsche Biographie (ADB). Band 40, Duncker & Humblot, Leipzig 1896, S. 402 f. David Vinckboons. Mehr Biller, Videos oder Audiodateien to’t Thema gifft dat bi Wikimedia Commons. Web Gallery Art [1]
Gary Alan Sinise (* 17. März 1955 in Blue Island, Illinois) is en US-amerikaanschen Schauspeler, Speelbaas un Musiker. Gary Sinise is de Söhn vun Mylles S. (* 1932, borene Alsip) un Robert S. Sinise (* 1931). Sien Vadder weer Filmeditor un hett so to’n Bispeel ok an Gary Sinise sien Of Mice and Men mitarbeit. Sien Grootvadder weer Italiener . In sien Jöögd güng he op de Highland Park High School. Vör sien Loopbahn bi’t Kino arbeit Sinise vör allen an’t Theater. Tosamen mit Terry Kinney un Jeff Perry hett he 1974 Steppenwolf Theatre Company in Chicago grünnt. Dor hett he ok tallrieke Rullen speelt, un ok as Produzent un Speelbaas arbeit. Na sien Arbeiten as Speelbaas an de Filmen Miles from Home un Of Mice and Men hett he sik in Hollywood ok as Schauspeler en Naam maakt, as in Apollo 13, The Green Mile oder Forrest Gump. In’t Feernsehn weer he in de Reeg CSI:NY to sehn. Siet 2003 speelt Sinise bito de Bass-Gitarr in de Grupp Lieutenant Dan Band, de he grünnt hett. De Naam is afleddt vun Sinise sien Rull in Forrest Gump. De Grupp is in’n karitativen Sinn (tomeist to’n Ünnerstütten vun versehrte US-amerikaansche Veteranen)
Meschacht is en Gemeen in de Samtgemeen Elvmasch in’n Landkreis Horborg in Neddersassen mit 3989 Inwahners (Stand 31. Dezember 2022). De Navergemenen sünd Geesthacht (in Sleswig-Holsteen) in’n Noorden, Tesp in’n Oosten, Boorn in’n Süüdoosten, Handörp in’n Süden (de letzten beiden in’n Landkreis Lümborg) un Draag in’n Westen. De Gemeen Meschacht is an’n 1. Juli 1972 bi de Gemeenreform in Neddersassen ut de olen Gemenen Eekholt, Neddermeschacht, Bövermarschacht, O’rshusen un Rönn tohoopleggt worrn. Eekholt, Neddermeschacht un Bövermarschacht sünd dorbi von’n Landkreis Lümborg na’n Landkreis Horborg wesselt. Von’n 1. Juli 1972 af an hett de Gemeen Meschacht ok tohoop mit de Gemenen Draag un Tesp de Samtgemeen Elvmasch billt. Liddmaten 2011: CDU: Fritz Bockey, Jan von Gartzen, Hans-Peter Meyn, Heiko Scharnweber, Robert Schumann SPD: Claus Eckermann, Gernold Detloff, Rodja Groß, Sebastian Lucklum, Dieter Radtke, Ingeborg Sievers, Klaus Stöhr Gröne: Roger Günzel, Malte Krafft, Christoph Meyn 2016: CDU: Jan von Gartzen, Hans-Peter Meyn, Heiko Scharnweber, Florian Schulte, Robert Schumann, Andreas Suhr SPD: Dagmar Behrens, Gernold Detloff, Rodja Groß, Ingeborg Sievers, Klaus Stöhr, Günter Twesten FW: Maren Kühnert Gröne: Roger Günzel, Malte Jörn Krafft Dat Wapen von de Gemeen wiest op gollen Grund en gröön Band mit en sülvern Wellenlien op. De Wellenlien steiht
Haide Klüglein (* 9. Februar 1939 in Meideborg; † 28. Juli 2020 in Flensborg) weer en düütsch Swemmsportlerin, de för den Vereen Flensburger Schwimmklub starten dee. Se is in hör jeweilig Öllersklassen mehrfack Landsrekordhollerin vun Sleswig-Holsteen un hett acht Mal an Weltmeesterschapen deelnommen. Besünners good is se in’t Freewater-Langstreckenswemmen. Vör jeden Wettkamp meet se de Watertemperatur immer mit hör eegen Thermometer um to prüfen, of de vörschreven 16 °C ok geven sünd. För hör Spood kreeg se vun de Stadt Flensborg 2009 de Verdeenstnadel in Bronze. Haide Klüglein… die „Grande Dame des FSK“, 28. August 2020, Internetseite des Schleswig-Holsteinischen Schwimmverbandes http://www.svfl.de/Ehrungen/Ehrungsliste.pdf, afropen an’ 22.09.2014
Draag (hoochdüütsch Drage) is en Gemeen in de Samtgemeen Elvmasch in’n Landkreis Horborg in Neddersassen mit 4306 Inwahners (Stand 31. Dezember 2022). De Navergemenen sünd Geesthacht (in Sleswig-Holsteen) in’n Noordoosten, Meschacht in’n Oosten, Handörp (Landkreis Lümborg) in’n Süüdoosten, Winsen in’n Süüdwesten un de Stadtdelen Karkwarder, Neengamm un Olengamm (in’n Hambörger Bezirk Bardörp) in’n Noordwesten. De Gemeen Draag is an’n 1. Juli 1972 bi de Gemeenreform in Neddersassen ut de olen Gemenen Draag, Drennhusen, Elvstörp, Hunnen, Swinn un Stoov tohoopleggt worrn. Von’n 1. Juli 1972 af an hett de Gemeen Draag ok tohoop mit de Gemenen Tesp un Meschacht de Samtgemeen Elvmasch billt. Liddmaten 2011: CDU: Günter Kuhl, Dirk Müggenburg, Jörn Reimers, Heidi Vogel SPD: Silke Fritzsch-Maak, Uwe Harden, Norbert Kloodt, Rudolf Lodders, Heinrich-Helge Nickel, Martin Peters, Lothar Pfennigstorf, Lars Witthöft, Kattrin Zander-Mogilowski Gröne: Dörte Land, Paul Nistler 2016: CDU: Michael Christiansen, Günter Kuhl, Dirk Müggenburg SPD: Svenja Böttcher, Uwe Harden, Norbert Kloodt, Heinrich-Helge Nickel, Martin Peters, Lothar Pfennigstorf, Gottfried Max Segert, Lars Witthöft Gröne: Dörte Land, Meike Land, Nico Dettmann FW: Dirk Meyer Dat Wapen von de Gemeen wiest op sülvern Grund en Born. http://www.nls.niedersachsen.de/ Gemeen Draag. Mehr Biller, Videos oder Audiodateien to’t Thema gifft dat bi Wikimedia Commons. Websteed
Tönnhusen is en Dörp in de Gemeen Winsen in’n Landkreis Horborg, Neddersassen. De Oort billt binnen de Gemeen Winsen en Oortschop mit egen Oortsvörsteiher. To Tönnhusen höört polietsch ok al von öllers Nettelbarg mit to. Tönnhusen höört to de Binnenmasch binnen de Elvmasch un an de Ilmenau. De Oord leeg fröher op dat Süüdöver von’n olen Loop von de Ilmenau. Nu liggt he över an dat Noordöver von dat ne’e Bedd. De Naveröörd sünd Draag in’n Noorden, Krüms un Eekholt in’n Noordoosten, Hunnen in’n Oosten, Farnholt un Mower in’n Süüdoosten, Sangenstää in’n Süden, Bossel un Winsen in’n Süüdwesten, Nettelbarg in’n Westen un Lassrönn in’n Noordwesten. Tönnhusen kummt 1412 toeerst in de Oorkunnen vör. In de Franzosentied von 1810 bet 1814 hett de Oort to de Mairie Winsen in’n Kanton Winsen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to dat Amt Winsen tohöört. Na 1885 weer dat in’n Kreis Winsen. 1932 is dat Deel von’n Landkreis Horborg worrn. De Oort is an’n 1. Juli 1972 mit de Gemeenreform in Neddersassen Deel von de Gemeen Winsen worrn. In’n Eersten Weltkrieg
Handörp betekent Handörp, Gemeen in’n Landkreis Lümborg, Neddersassen, Handörp, Gemeen in’n Landkreis Horborg, Neddersassen, Handörp, Oort in de Gemeen Paane in’n Landkreis Paane, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Handorf is de hoochdüütsche Naam von Hannocourt, Oort in dat Département Moselle, Frankriek (in de düütschen Besattertieden 1915 bet 1918 un 1940 bet 1944), Handörp, Gemeen in’n Landkreis Horborg, Neddersassen, Handörp, Gemeen in’n Landkreis Lümborg, Neddersassen, Handörp, Oort in de Gemeen Paane in’n Landkreis Paane, Neddersassen, Handrup, Oort in de Gemeen Hollrup in’n Landkreis Vechte, Neddersassen, Handuorp, Oort in de Stadt Mönster, Noordrhien-Westfalen. Handorf is de Familiennaam von Greten Handorf (1880–1944), düütsche Reederin, Heidi Handorf (* 1949), düütsche Filmeditorin, Heinrich Handorf (* 1925), düütschen Architekt. Kiek ok bi: Hahndorf, Hahndorff, Hanendorf. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Baadmöhlen (hoochdüütsch Bademühlen) is en Dörp in de Gemeen Zeven (Samtgemeen Zeven) in’n Landkreis Rodenborg, Neddersassen. Bi Baadmöhlen höört ok de lüttjere Oort Övelgünn mit bi. Dör Baadmöhlen flütt de Baad dör, de so bi veer Kilometer in’n Noordoosten in de Oost münnt. De Baad is in Baadmöhlen dör den Möhlendiek opstaut. De Naveröörd sünd Godenst in’n Noorden, Brauel in’n Noordoosten, Zeven in’n Oosten, Olendörp in’n Süüdoosten, Badenst in’n Süden, Oostereis mit Wennbossel in’n Westen un Rockst in’n Noordwesten. De Watermöhl in Baadmöhlen is 1542 boot worrn. Dat Möhlenwehr un de Brügg dor över sünd 1945 an’t Enn von’n Tweten Weltkrieg von düütsche Soldaten sprengt worrn. Eerst 1953 sünd Wehr un Brügg wedder nee boot worrn. En neet Möhlenrad is 1995 opstellt worrn. In de Franzosentied von 1810 bet 1814 hett de Oort to de Mairie Sürsen in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. Baadmöhlen weer fröher deelt. De Hööv op dat rechte Över von de Baad hebbt to dat Kaspel Sürsen tohöört un de enkelte Hoff op dat linke Över to dat Kaspel Zeven (Huusvaagdie Zeven). Beide Delen hebbt
Abendörp (hoochdüütsch Avendorf) is en Dörp in de Gemeen Tesp (Samtgemeen Elvmasch) in’n Landkreis Horborg, Neddersassen. Abendörp liggt an dat Süüdöver von de Elv. In’n Süüdwesten liggt de Ilau-Sneegraven. De Naveröörd sünd Gröönhoff-Tesperhuud in’n Noordwesten, Krukow un Juliusborg in’n Noordoosten, Snakenbeek in’n Oosten (disse veer in’n Kreis Hertogdom Loonborg in Sleswig-Holsteen), Addelborg in’n Süüdoosten, Lüdershusen in’n Süden (de letzten twee in’n Landkreis Lümborg), Bütel in’n Süüdwesten un Tesp in’n Westen. Abendörp kummt 1230 as Vventhorp toeerst in de Oorkunnen vör, in dat Ratzborger Teegdregister, un hett to dat Bisdom Ratzborg tohöört. 1313 kummt dat in en annere Oorkunn denn as Ouendorpe vör. In de Franzosentied von 1810 bet 1814 hett de Oort to de Mairie Addelborg in’n Kanton Bewick höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. In de Franzosentied is ok de Franzoseneek plant worrn, de in de Midd von dat Dörp stünn un in’n Juni 2008 rümmaakt warrn müss. De Oort hett vör 1859 to dat Amt Addelborg tohöört un weer denn in dat Amt Lümborg. Na 1885 weer dat in’n Kreis Lümborg. 1932 is dat Deel von’n ne’en Landkreis Lümborg worrn.
Avendorf is de hoochdüütsche Naam von Avendörp, Oort in de Gemeen Fehmarn in’n Kreis Oostholsteen, Sleswig-Holsteen, Abendörp, Oort in de Gemeen Tesp in’n Landkreis Lümborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hilligensehl (hoochdüütsch Hilligensehl) is en Oort in de Gemeen Visselhöövd in’n Landkreis Rodenborg, Neddersassen. De Oort liggt an’n Hilligensehler Graven, de so bi 1,5 Kilometer in’n Noordwesten in de Lehrde münnt. In’n Noordoosten liggt dat Naturschuulrebeed Oddinger Ossenmoor. De Naveröörd sünd Visselhöövd un Kedenborg in’n Noorden, Oddingen in’n Noordoosten, Ohrsen un Jarl in’n Oosten, Cordingen un Beenfeld in’n Süüdoosten, Ebben in’n Süden, Stellich in’n Westen un Wehnsen, Fahlbeek un Griemen in’n Noordwesten. Hilligensehl is keen olen Oort. De Oort is eerst 1934 grünnt worrn, nadem de Truppenövungsplatz Bargen anleggt worrn is. In Hilligensehl sünd denn 16 Siedlersteden anleggt worrn, de in’n Dörsnidd 20 Hektar Land harrn. De Siedlers kemen vör allen ut Bössel un Öberho. De Ansiedlers harrn ok noch 78 Morgen Holt as Gemeenbesitt kregen. De Oort Hilligensehl hett denn to de Gemeen Kedenborg mit tohöört. De Oort is an’n 1. März 1974 bi de Gemeenreform in Neddersassen tohoop mit Kedenborg Deel von de Gemeen Visselhöövd worrn un is dorbi denn von’n Landkreis Fambossel na’n Landkreis Rodenborg wesselt. Hilligensehl is evangeelsch-luthersch präägt un höört to dat Kaspel von de Johannis-Kark in Visselhöövd. För de Kathoolschen weer von 1852 bet 1960 de Kapell op Slott Kedenborg tostännig. Nu is de
Harriersand is en Eiland in de Werser. Dat höört bi de Gemeen Swonewebel in’n Landkreis Oosterholt in Neddersassen. Harriersand is von Noorden na Süden üm un bi ölven Kilometer lang un hett op en Rebeed von 6 km² 75 Inwahners (Stand 30. Juni 2012). Güntsiet op de annere Sied von de Werser liggt de Stadt Braak. In’n Westen von Harriersand liggt de Hauptstroom, op de Oostsied de Rechte Blangenarm von de Werser. De Rechte Arm steiht siet 1985 ok ünner Naturschuul. De Naam kummt von’n Oort Harrien op dat linke Över von de Werser, wat nu en Deel von Braak is. He kummt in dat Groothertöglich Ollnbörgsche Brandkassenregister von 1799 vör. To de Tied hett dat Rebeed noch ut söven Sannen bestahn: Groten Pater, Harriersand, Lütten Pater, Nunneneck, Ooster-Pater, Wester-Pater un Willemsplaat. Düsse Sannen sünd eerst mit de Werserkorrektur von 1924 bet 1932 to een Eiland tohoopföögt worrn. De rechte Arm von de Werser föhrt sietdem bi Leegwater kuum noch Water un verlannt jümmer mehr. Harriersand is nich indiekt. De olen Hööv staht op Warften, de ne’eren Feernhüüs op Stelten. Fröher weer Harriersand en Domään un harr blots en poor Pächters as Inwahners. 1870 weren dat man söven Lüüd. De
Dit Woort hett noch annere Bedüden: kiek dorför ünner Otterbarg (Barg). Otterbarg (hoochdüütsch Ottersberg) is en Oort in de Gemeen Otterbarg in’n Landkreis Veern, Neddersassen. Otterbarg besteiht ut den olen Flecken Otterbarg an’t Noordöver von de Wümm un den ne’en Oortsdeel Otterbarg-Bahnhoff an’t Süüdöver von de Wümm. Bi Otterbarg münnt de Wiest in de Wümm. De Naveröörd sünd Otterst in’n Noorden, Eckstever un Reeßen in’n Noordoosten, Stuckenbossel in’n Oosten, Hemelbarg, Dodenbarg un Evernhusen in’n Süüdoosten, Posthusen, Middeldörp un Giers-Schanzendörp in’n Süden, Bassen in’n Süüdwesten, Hu’e in’n Westen un Quelkhoorn in’n Noordwesten. Dat Slott Otterbarg, wat op en Insel in de Wümm leeg, hett toeerst de Grafen von Wölpe tohöört. 1221 hett denn de Arzbischop von Bremen, Gerhard II., dat Slott innahmen. 1226 sünd Iso von Wölpe un Gerhard II. vör Gericht gahn, üm to klären, ’keen dat Slott tohöört. 1230 is dat denn dor mit toenn gahn, dat Gerhard II. dat Slott tospraken kregen hett. 1236 is dat Slott denn aver al von Otto von Sassen innahmen un tweimaakt worrn. 1273 hebbt de Arzbischöp von Bremen denn en neet Slott boot. 1547 is dat Slott an de Stadt Bremen gahn. In’n Rahmen von de Hardenbergschen Unruhen in Bremen 1562 hett
De Otterbarg is en 101 m hogen Barg in’n Westen von dat Dörp Otter bi Töst in’n Landkreis Horborg, Neddersassen. Dat liggt an’n Noordwestrand von de Lümbörger Heid. De Öörd ümto sünd Schillingsbossel in’n Noordoosten, Otter in’n Oosten, Wümmgrund in’n Süden, Königsmoor in’n Süüdwesten, Dreehusen in’n Westen un Riepshoff un Depenbrook in’n Noordwesten. In’n Noorden fallt de Barg af na dat Daal von de Oost un in’n Süden na dat Daal von de Wümm. An’n Otterbarg gifft dat en Sandkuhl, de nu deelwies renatureert worrn sünd. De Otterbarg dükert ok as Dreebarg in dat Wapen von Otter op.